sagorsarker/bangla-wikipedia huggingface dataset:
বিবি জামাল খাতুন

বিবি জামাল খাতুন () (মৃত্যু ২ মে ১৬৪৭) একজন নারী সুফি সাধক ছিলেন যিনি সিন্ধু প্রদেশের সেহওয়ানে বাস করতেন।
বিবি জামাল খাতুনের জীবনী সম্পর্কে জানার একমাত্র মাধ্যম হল দারা শিকোহ কর্তৃক কাদেরিয়া তরিকার পীরদের নিয়ে রচিত "সাকিনাত আল-আওলিয়া" র দ্বিতীয় অধ্যায়, যেটি লেখা হয়েছে বিবি জামাল খাতুনকে নিয়ে।
বিবি জামাল খাতুনের মা ছিলেন বিবি ফাতিমা, যিনি সুফি সাধক কাদি কাদানের (মৃত্যু: ১৫৫১) কন্যা। বিবি ফাতিমার স্বামী তার বিয়ের অল্প কিছুদিন পরেই মারা যান। ফলশ্রুতিতে তাকে তার সন্তানদের তার বাবার বাড়িতে মানুষ করতে হয়।
বিবি ফাতিমার প্রত্যেকটি সন্তানই সুফিবাদে আগ্রহী ছিলেন। তার ছেলে মিয়া মির সুফিবাদে জ্ঞানার্জনে সব ভাইবোনকে ছাড়িয়ে গিয়েছিলেন। মিয়া মির ১৬৩৫ সালে মৃত্যুবরণ করেছিলেন। বিবি জামিলা খাতুনের উপরে তার প্রভাব ছিল।
দারা শিকোহ বিবি জামাল খাতুনকে 'সে সময়ের রাবেয়া বসরী' বলে অভিহিত করেছেন এবং তিনি অনেক অলৌকিক ক্ষমতা দেখাতে পারতেন বলে অভিহিত করেছেন।
বিবি জামাল খাতুন বিবাহবন্ধনে আবদ্ধ হয়েছিলেন। কিন্তু, তার কোন সন্তান ছিল না। বিয়ের ছয় বছর পর তিনি স্বামী থেকে আলাদা হয়ে একটি কক্ষে নিজেকে আবদ্ধ করেন। সেখানে তিনি ইবাদতে লিপ্ত থাকতেন, কঠোর তপস্যা করতেন। বিয়ের দশ বছর পর বিবাহ বিচ্ছেদের মাধ্যমে অথবা তার স্বামীর মৃত্যুর মাধ্যমে বিবি জামাল খাতুনের বৈবাহিক জীবনের ইতি ঘটে।
ফাতিমা বিনতে মোহাম্মদ আল বালুসী

ফাতেমা বিনতে মোহাম্মদ আল বালুসী হচ্ছেন বাহরাইনের সামাজিক উন্নয়ন মন্ত্রী এবং বাহরাইনের সাবেক ভারপ্রাপ্ত স্বরাষ্ট্রমন্ত্রী ছিলেন।
ফাতিমা বিনতে মোহাম্মদ আল বালুসী বাহরাইনের সামাজিক উন্নয়ন মন্ত্রী এবং স্বাস্থ্য মন্ত্রণালয়ের সাবেক ভারপ্রাপ্ত মন্ত্রী ছিলেন। তিনি ২৪ মে ২০১১-এ জেনেভা, সুইজারল্যান্ড -এর বিশ্ব স্বাস্থ্য সংস্থার ৬৪ তম অধিবেশনে বাহরাইন প্রতিনিধিদলের নেতৃত্ব দেন। তার অধীনে সামাজিক উন্নয়ন মন্ত্রণালয়ের বাহরাইন বৈজ্ঞানিক কেন্দ্র খোলা হয়, ২৯ এপ্রিল ২০১৩- এ শাইখ হেসা বিনতে খলিফা আল-খলিফা এটি উদ্বোধন করেন।
২০১১-১৩ এর বাহরাইনী প্রতিবাদ চলাকালে ফাতিমা বিনতে মোহাম্মদ আল বালুসী বাহরাইনের সরকার বন্দীদের ও প্রতিবাদকারীদের অপব্যবহার করেছে বলে যে অভিযোগ ছিল সেটি অস্বীকার করেন। তিনি ইচ্ছাপূর্বক ক্ষতিকারক প্রতিবাদকারীদের এবং / অথবা তাদের হত্যার জন্য কিছু ডাক্তারকে অভিযুক্ত করেন। বাহরাইনের ১৪ জন ডাক্তারকে ওই অভিযোগে গ্রেফতার করা হয়েছে। আইরিশ দলের একটি দল দ্বারা ডাক্তারদের পরিদর্শন করা হয়েছিল যার মধ্যে ডেভিড অ্যান্ড্রুস, আয়ারল্যান্ডের পররাষ্ট্র প্রতিমন্ত্রী এবং ইউরোপীয় সংসদ সদস্য মারিয়ান হারকিন ছিলেন। পরিদর্শনকারী আইরিশ দলটি ফাতিমা বিনতে মোহাম্মদ আল বালুসীর অভিযোগ অস্বীকার করে এবং বিশ্বাসযোগ্য প্রমাণ খুঁজে বের করে যে বন্দীদের নির্যাতন করা হয়েছিল। ফোর্বস মিডিল ইস্ট সরকারে কাজ করা ২০০ সবচেয়ে শক্তিশালী আরব নারীর তালিকায় তাকে স্থান দেয়। ১৭ মার্চ ২০১১ সাল থেকে তিনি ২৩ জন ডাক্তার ও ২৪জন নার্সের বিরুদ্ধে অভিযোগ ঘোষণা করেছিলেন। তিনি জাতিসংঘের হাই কমিশনার মানবাধিকার নবী পিল্লিকে অভিযুক্ত করার জন্যও অভিযুক্ত হয়েছেন, যাতে বাহরাইনের বিক্ষোভ পরিচালনার পক্ষে এটি উপযুক্ত ছিল।
নালিন পেকগুল

নালিন পেকগুল (সোরানি কুর্দিশ:نالین پەکگوڵ) (জন্ম ৩০ এপ্রিল ১৯৬৭) হলেন একজন সুইডিশ নার্স,রাজনীতিবিদ, যিনি সুইডিশ সোশ্যাল ডেমোক্রেটিক পার্টির রাজনীতির সাথে যুক্ত আছেন। তিনি সুইডিশ আইনসভার সাবেক সদস্য। তিনি প্রথম মুসলিম নারী হিসেবে সুইডিশ আইনসভার সদস্য নির্বাচিত হয়েছিলেন।
নালিন পেকগুল তুরস্কের বাতমানে ১৯৬৭ সালে জন্মগ্রহণ করেন। তিনি কুর্দি জাতীয়তাবাদী নেতা কুর্দো বকশির বোন এবং লেখক মাহমুত বকশির ভাগ্নি।
১৯৮০ সালে তিনি তার পরিবারের সাথে সুইডেনে চলে আসেন। তখন তার বয়স ছিল তের বছর। তিনি নার্সিং এর প্রশিক্ষণ নিয়েছিলেন।
রাজনীতিতে আসার পূর্বে নালিন পেকগুল নার্স হিসেবে কর্মরত ছিলেন। তিনি ১৯৮২ সালে সুইডিশ সোশ্যাল ডেমোক্রেটিক ইয়ুথ অ্যাসোসিয়েশনে যোগ দেন। তিনি সুইডিশ সোশ্যাল ডেমোক্রেটিক পার্টির নারী শাখার প্রধান হিসেবে ২০০৩ সাল থেকে ২০১১ সাল পর্যন্ত দায়িত্ব পালন করেছেন। নালিন পেকগুল ছিলেন সুইডিশ আইনসভার প্রথম মুসলিম নারী সদস্য।
নালিন পেকগুল ইসলামের উদারপন্থী মতবাদ ও ইসলামি নারীবাদ সমর্থন করেন। তিনি সুইডিশ রাজতন্ত্রের সমর্থক।
সুইডিশ সোশ্যাল ডেমোক্রেটিক পার্টির নারী শাখার প্রধান হিসেবে দায়িত্ব পালন শেষে তিনি সাত বছর রাজনীতিতে অনুপস্থিত ছিলেন। তিনি ২০১৮ সালে ঘোষণা দিয়েছিলেন যে, তিনি রাজনীতিতে ফিরে আসবেন এবং ধর্মীয় উগ্রপন্থা ও সৌহার্দ্যপূর্ণ সংস্কৃতি নিয়ে প্রচারাভিযান চালাবেন। এরপর, তিনি দেশটির গোথেনবার্গে সেখাকার মিউনিসিপাল কাউন্সিল প্রধান অ্যান সোফি হারমানসনের সাথে ধর্মীয় উগ্রপন্থার বিরুদ্ধে প্রচারাভিযান চালিয়েছিলেন।
আতেঘে সেদিকি

আতেঘে সেদিকি (জন্ম : ২ সেপ্টেম্বর ১৯৪৩) হলেন একজন ইরানি রাজনীতিবিদ ও মানবাধিকার কর্মী। তিনি ইরানের সাবেক রাষ্ট্রপতি মোহাম্মদ আলী-রাজাইর সহধর্মিণী ছিলেন। তিনি ১৯৮১ সাল থেকে ১৯৯২ সাল পর্যন্ত ইরানি আইনসভার সদস্য হিসেবে দায়িত্ব পালন করেছেন।
আতেঘি সাদেকি ১৯৪৩ সালের ২ সেপ্টেম্বর ইরানের কাজভিনে জন্মগ্রহণ করেন। ১৯৫৮ সালে তিনি মোহাম্মদ আলী-রাজাইর সাথে বিবাহবন্ধনে আবদ্ধ হন।
তিনি পাহলভি শাসনামলের সময় তার স্বামীর সাথে একসাথে কাজ করেছেন। তিনি তার স্বামীকে রেফাহ স্কুল প্রতিষ্ঠায় সহায়তা করেছেন। তিনি ও তার স্বামী ইসলামি বিপ্লবের পূর্ববর্তী ও ইসলামি বিপ্লব চলাকালে দেশটির রাজনীতিতে সক্রিয় ভূমিকা পালন করেছিলেন।
আতেঘি সাদেকি ১৯৭৯ সালের ১ ফেব্রুয়ারি রুহুল্লাহ্‌ খামেনেইর স্বদেশ প্রত্যাবর্তনের সময় অভ্যর্থনা কমিটির সদস্য ছিলেন।
তার স্বামী মোহাম্মদ আলী রাজাই রাষ্ট্রপতি পদে অধিষ্ঠিত থাকাকালীন সময়ে ১৯৮১ সালের ৩০ অক্টোবর বোমা হামলায় নিহত হন। এরপর আতেঘে সেদিকি তেহরান, রে, শেমিনারাত ও এসলামশহর সংসদীয় এলাকা থেকে উপনির্বাচনে প্রতিদ্বন্দ্বিতা করেন। নির্বাচনে তিনি ১৮,৪২,৭৪৬ ভোট পেয়ে বিজয়ী হন। এরপর তিনি ১৯৮৪ ও ১৯৮৮ সালে দেশটির সাধারণ নির্বাচনে বিজয়ী হন। ১৯৯২ সালে তার মনোনয়নপত্র বাতিল করে দেয় দেশটির গার্ডিয়ান কাউন্সিল।
২০০৯ সালে ইরানি রাষ্ট্রপতি নির্বাচনে তিনি মির হোসেইন-মৌসাভিকে সমর্থন করেন ও নির্বাচন শেষ হবার পর রাজনীতি থেকে অবসর গ্রহণ করেন।
ইয়াহিয়া ইবনে হাবাশ সোহরাওয়ার্দী

ইয়াহিয়া ইবনে হাবাশ সোহরাওয়ার্দী ছিলেন পারস্যের একজন দার্শনিক যিনি ইসলামী দর্শনের অন্যতম গুরুত্বপূর্ণ ধারা ইশরাকি দর্শনের প্রতিষ্ঠাতা। তিনি শাইখ আল ইশরাক নামে অধিক পরিচিত।
১১৫৪ সালে তিনি তৎকালীন পারস্যের (বর্তমানে জানজান ও বিজার গারুসের মধ্যবর্তী) সোহরাওয়ার্দ নামক এক গ্রামে জন্মগ্রহণ করেন। মাত্র চল্লিশ বছরের কম সময় বেঁচে থাকলেও সোহরাওয়ার্দী অসংখ্য গুরুত্বপূর্ণ গ্রন্থ রচনা করেছেন যা তাকে ইসলামী দর্শনের নতুন এক ধারা তৈরিতে সাহায্য করেছে। ১১৮৬ সালে মাত্র বত্রিশ বছর বয়সে তিনি তার সবচেয়ে গুরুত্বপূর্ণ গ্রন্থ কিতাব হিকমাত আল ইশরাক রচনা করেন। তার মৃত্যুর বিষয়ে পরস্পর বিরোধী কয়েকটি মত পাওয়া যায়। তবে প্রচলিত মত হলো যে ১১৯১ ও ১২০৮ সালের মাঝামাঝি কোনো সময়ে মালিক আল জাহিরের নির্দেশে বাতিনি দর্শন চর্চার অভিযোগে তার মৃত্যুদণ্ড কার্যকর করা হয়।
বাংলাদেশ জাতীয় মহিলা অনূর্ধ্ব-২০ ফুটবল দল

বাংলাদেশ জাতীয় মহিলা অনূর্ধ্ব-২০ ফুটবল দল অনূর্ধ্ব-২০ প্রতিযোগীতায় বাংলাদেশের প্রতিনিধিত্ব করে।
বাংলাদেশ জাতীয় মহিলা অনূর্ধ্ব-২০ ফুটবল দল তাদের ঘরের ম্যাচগুলি বঙ্গবন্ধু জাতীয় স্টেডিয়ামে আয়োজন করে থাকে।
নাদা হাফফাদ

নাদা হাফফাদ হচ্ছেন বাহরাইনের মন্ত্রীসভার প্রথম মহিলা মন্ত্রী যখন ২০০৪ সালে তিনি স্বাস্থ্য মন্ত্রী হিসেবে নিযুক্ত হন, সেপ্টেম্বর ২০০৭ পর্যন্ত এই পদে তিনি দায়িত্ব পালন করেন। পূর্বে তিনি বাহরাইনের সংসদের উচ্চকক্ষ পরামর্শদায়ক কাউন্সিলের দায়িত্ব পালন করেন।
হাফফাদ মিশরে মেডিসিন বিষয়ে অধ্যয়ন করেন এবং বাহরাইনে চিকিৎসায় অনুশীলন শুরু করার আগে আয়ারল্যান্ডের রয়েল কলেজ অব সার্জনস থেকে শিক্ষালাভ করেন। হাফফাদ ১৯৮৪ সালে ফ্যামিরি মেডিসিন অনুশীলন করার জন্য বাহরাইনে ফিরে আসেন। এ সময় নাদা হাফফাদ আরব উপসাগরীয় বিশ্ববিদ্যালয়ের মেডিক্যাল কলেজের লেকচারার হিসেবে কাজ করেন এবং পরিবার ও মাতৃস্বাস্থ্যের বিষয়ে বিশ্ব স্বাস্থ্য সংস্থার সাথে পরামর্শ করেন। একজন ডাক্তার ও প্রশাসন উভয় হিসেবেই তিনি স্বাস্থ্য মন্ত্রণালয়ে কাজ করেন। হামাদ বিন ঈসা আল খলিফার সিংহাসনে আরোহণের পর, হাফফাদ ২০০০ সালে জাতীয় অ্যাকশন চার্টারের জন্য সুপ্রিম কমিটির সদস্য হিসেবে দায়িত্ব পালন করেন। ২০০১ সালে, তিনি নারী পরিষদের সুপ্রিম কাউন্সিলের সাথে যোগ দেন এবং সভাপতি হন। পরের বছর, হামাদ বিন ঈসা আল খলিফার শূরা কাউন্সিলের সদস্য হিসাবে হাফফাদ নিযুক্ত হন। আগের বিরোধীরা ডাক্তারদের বিরোধিতায় সরকারের সংস্কারের মাধ্যমে জোর করে ব্যর্থ হওয়ার পর হাফফাদ মন্ত্রণালয়ের দায়িত্ব গ্রহণ করেন।
২০০৭ সালের সেপ্টেম্বরে হাফফাদকে মন্ত্রিসভা পুনর্নির্ধারণে প্রতিস্থাপন করা হয় সরকার ইসলামপন্থী-শাসিত সংসদে সমালোচকদের দমন করতে চেয়েছিল এবং এমপিদের সাথে সংঘর্ষে জড়িত হওয়া মন্ত্রীদের সরিয়ে দেয়। স্বাস্থ্য মন্ত্রণালয়ের কাজ তদন্তের জন্য সংসদীয় কমিশন গঠনের পর এপ্রিল ২০০৭ সালে হাফফাদ মূলত পদত্যাগ করেছিলেন। কানাডিয়ান কাউন্সিল ফর হেলথ অ্যাক্রেডিটেশন কর্তৃক বাহরাইনের স্বাস্থ্যসেবাগুলির একটি অডিটের পর কমিশনকে (যার মধ্যে ছিলেন মোহাম্মদ খালিদ ও জসিম আল সাঈদী) ত্বরান্বিত করা হয় এবং মনে করা যে মন্ত্রণালয়ের কর্মীরা মৌলিক নিরাপত্তা নির্দেশনাগুলো এড়িয়ে চলেছে। তবে হাফফাদ, বাহাফিন মেডিকেল সোসাইটির সমর্থন লাভ করেছিল, যা সংসদীয় তদন্তের বিরোধিতা করে এবং বিশ্বাস করে যে এটি রাজনৈতিকভাবে অনুপ্রাণিত ছিল, একজন কর্মকর্তা বলেছিলেন: "তদন্ত কমিটি মন্ত্রণালয় এর অনিয়ম এবং ভুলত্রুটিগুলো তদন্ত করছে নাহ। পরিবর্তে, এটি মন্ত্রীকে নিশানা করে রেখেছে। বিভিন্ন জিনিসগুলি উন্নত করার জন্য তার প্রচেষ্টা প্রশংসনীয় এবং তার বিরুদ্ধে যে কোনও অপরাধ আমাদের কাছে অগ্রহণযোগ্য"
মন্ত্রণালয় ছাড়ার পর, হাফফাদ শূরা কাউন্সিলে ফিরে যান, যেখানে তিনি আর্থিক ও অর্থনৈতিক বিষয়ক কমিটির দায়িত্ব পালন করেন। বাহরাইনের শিয়া সম্প্রদায়ের একজন সদস্য, তিনি বাহরাইনের সুপ্রিম কাউন্সিল ফর উইমেনের নারীর অধিকারের জন্য সক্রিয় প্রচারক ছিলেন।
উই ক্যান ডু ইট!

"উই ক্যান ডু ইট!" (ইংরেজি: "We Can Do It!" যার আক্ষরিক অর্থ: "আমরা এটা করতে পারি") হলো দ্বিতীয় বিশ্বযুদ্ধ যুদ্ধকালীন একটি আমেরিকান পোস্টার। মহিলা কর্মচারীদের মনোবল দৃঢ় করার জন্য একটি অনুপ্রেরণাদায়ক চিত্র হিসেবে ১৯৪৩ সালে জে. হাওয়ার্ড মিলার পোস্টারটি ওয়েস্টিংহাউস বৈদ্যুতিক পৌরসভার জন্য তৈরি করেন।
পোস্টারটিকে দ্বিতীয় বিশ্বযুদ্ধের সময়ে অনেক অল্প লক্ষ্য করা হয়। এটিকে ১৯৮০-এর দশকের প্রথম দিকে পুনরাবিষ্কার এবং বিভিন্ন রকমে ব্যাপকভাবে পুনঃউৎপাদন করা হয়, যা প্রায়শ "উই ক্যান ডু ইট!" নামে বলা হতো। কিন্তু পোস্টারটি একটি শক্তিশালী মহিলা যুদ্ধ উৎপাদন কর্মীর আদর্শ ব্যক্তিত্বের কারণে "রোজি দ্য রিভেটার" নামেও পরিচিত ছিল। "উই ক্যান ডু ইট!" চিত্রটি ১৯৮০-এর দশকের শুরুর দিকে নারীবাদ ও অন্যান্য রাজনৈতিক বিষয়বস্তুর প্রচারণা করার জন্য ব্যবহার করা হতো।
পার্বতী খান

পার্বতী খান (née মহারাজ) একটি পপ গায়ক এবং মডেল, যিনি ১৯৮২ সালে বলিউডের ব্যবসাসফল চলচ্চিত্র ডিস্কো ডান্সারের একটি জনপ্রিয় গান জিমি জিমি আজা গানটি গেয়েছিলেন। যার স্বীকৃতিস্বরুপ তিনি "গোল্ড ডিস্ক" পুরস্কার জিতেছিলেন। পরবর্তীতে, তিনি দেশব্যাপী প্রতিভা প্রতিযোগিতা জয়লাভের পর ত্রিনিদাদ ও টোবাগোতে "খুলা তালা ছোর আয়ি" গানটি গেয়েছিলেন।
পার্বীতি খান (মহারাজ) ত্রিনিদাদ ও টোবাগোর একটি ভারতীয় পরিবারে জন্মগ্রহণ করেন। মাত্র ১২ বছর বয়সে তিনি ত্রিনিদাদ ও টোবাগোতে অনুষ্ঠিত একটি টেলিভিশন প্রতিযোগিতা অংশ নিয়ে জয়লাভ করেন। পরবর্তীতে, তিনি একজন নার্স হওয়ার জন্য ইংল্যান্ডে অধ্যয়ন করেন। তিনি ড. রাহি মাসুম রাজার ছেলে বলিউডের পরিচালক ও চিত্রশিল্পী নাদিম খানকে বিয়ে করেন এবং এই দম্পতির জতিন নামে একটি সন্তান রয়েছে।
পার্বতী খান ডিসকো ড্যান্সার (১৯৮২), লাভ লাভ লাভ (১৯৮৯) এবং মা কসম (১৯৮৫) এর কাজের জন্য পরিচিত। ২০০০ সালে, তিনি নিউইয়র্কের ইউএনজিএ হল-এ অনুষ্ঠিত আন্তর্জাতিক কনসার্টে তার শান্তি ও ঐক্য সম্পর্কিত রচনাগুলির উপস্থাপনা করেছিলেন। ২০০২ সালে তিনি শিবার ভজন, শাই বাবার শিরদী, মা অমৃতানন্দামাই এবং অন্যান্য হিন্দু দেবতাদের নিয়ে ভজন গেয়েছিলেন। বিশ্বব্যাপী তার গান "জিমি জিমি" প্রশংসিত হয়েছিল, যার স্বীকৃতিস্বরুপ তিনি "গোল্ডেন পিকক অ্যাওয়ার্ড" পেয়েছিলেন।
কয়েক বছর কর্মবিরতির পর, পার্বতী খান ২০১৭ সালের ২৭ জুন তারিখে, মহারাষ্ট্রের মুম্বাইয়ের শানমুখানান্দ হল-এ অনুষ্ঠিত একটি অনুষ্ঠানে বাপ্পি লাহিড়ি ব্যক্তিগত আমন্ত্রণে তিনি আবারো গানের জগতে ফিরে আসেন।
তাহির হুসাইন

মোহাম্মদ তাহির হুসাইন খান অথবা তাহির হুসাইন (১৯ সেপ্টেম্বর ১৯৩৮ – ২ ফেব্রুয়ারি ২০১০) একজন ভারতীয় চলচ্চিত্র প্রযোজক ও পরিচালক ছিলেন, যিনি হিন্দি চলচ্চিত্রে তার কাজের জন্য সুপরিচিত।
তাহির হুসাইন জীনাত হুসাইন এর সাথে বিবাহ বন্ধনে আবদ্ধ হয়েছিলেন এবং তিনি প্রখ্যাত অভিনেতা আমির খান ও ফয়সাল খান এর পিতা হন। সুপারহিট চলচ্চিত্র প্রযোজক, পরিচালক ও কাহিনীকার নাসির হোসেন তাহির হোসেনের বড় ভাই হন এবং তিনি বিভিন্ন বিষয়ে তার অন্যতম পরামর্শক ছিলেন। আমির খান, কেয়ামত সে কেয়ামত তক চলচ্চিত্রের মাধ্যমে বলিউডে আত্মপ্রকাশ করেন, চলচ্চিত্রটি তার চাচা নাসির হুসাইন প্রযোজনা করেছিলেন এবং তার ভাতিজা মনসুর খান পরিচালনা করেছিলেন।
তাহির হোসেন তার ছেলে আমির খানকে নিয়ে ১৯৯০ সালে তার প্রথম চলচ্চিত্র তুম মেরে হোতে প্রথমবারের মত পরিচালক হিসেবে কাজ করেছিলেন।
মাওলানা আবুল কালাম আজাদ তাহির হোসেনের আত্মীয় হন। ২০১০ সালের ২ ফেব্রুয়ারি তারিখে তিনি মারাত্মক হার্ট অ্যাটাকের ফলে মৃত্যুবরণ করেন।
জিনাত মহল

জিনাত মহল (১৮২৩-১৮৮৬) ছিলেন কার্যত মুঘল সাম্রাজ্যের শেষ সম্রাজ্ঞী। তিনি বাহাদুর শাহ জাফরের পরিবর্তে মুঘল সাম্রাজ্য পরিচালনা করতেন। জিনাত মহল তার সবচেয়ে প্রিয় স্ত্রী ছিলেন।
জিনাত মহল বাহাদুর শাহ জাফরের সাথে ১৮৪০ সালের ১৯ নভেম্বর বিবাহবন্ধনে আবদ্ধ হয়েছিলেন। তাদের মির্জা জাওয়ান বখত নামের এক সন্তানের জন্ম হয়েছিল।
জিনাত মহল সম্রাটকে গভীরভাবে প্রভাবিত করতেন। রাজ সাম্রাজ্যের উত্তরাধিকারী মির্জা দারা বখতের মৃত্যুর পর তিনি তার সন্তান মির্জা জাওয়ান বখতকে সিংহাসনের উত্তরাধিকারী ঘোষণা করতে তদবির শুরু করেন। কিন্তু ব্রিটিশ সাম্রাজ্যের নীতি অনুযায়ী এটা গ্রহণযোগ্য ছিল না। জিনাত মহল ১৮৫৩ দিল্লির ব্রিটিশ অধিবাসী থমাস মেটকালফেকে মুঘল রাজ দরবারে অতিমাত্রায় নাক গলানোর দায়ে বিষ প্রয়োগে হত্যা করেছিলেন বলে সন্দেহ করা হয়।
জিনাত মহল পুরাতন দিল্লির লাল কুয়ানে নিজের প্রাসাদে বাস করতেন।
১৮৫৭ সালে ভারতবর্ষের স্বাধীনতা সংগ্রামে তিনি তার পুত্রের মুঘল সাম্রাজ্যের উত্তরাধিকার নিশ্চিত করতে তাকে স্বাধীনতা সংগ্রামের সংস্পর্শ থেকে দূরে রাখেন। কিন্তু, তার সন্তান উত্তরাধিকার লাভ করে নি। ১৮৫৮ সালে বাহাদুর শাহ জাফরকে ব্রিটিশরা সিংহাসনচ্যুত করে। তখনই কার্যত শেষ হয়ে যায় মুঘল সাম্রাজ্য। বাহাদুর শাহ জাফর ও তাকে রেঙ্গুনে নির্বাসন দেয় ব্রিটিশরা। ১৮৬২ সালে বাহাদুর শাহ জাফরের মৃত্যুর পর ব্রিটিশরা মুঘল সাম্রাজ্যের আনুষ্ঠানিকভাবে ইতি টেনে দেয়।
জিনাত মহল ১৮৮৬ সালের ১৭ জুলাই মৃত্যুবরণ করেন। তাকে রেঙ্গুনে শোয়েডাগন প্যাগোডার নিকটবর্তী ড্রাগন টাউনশিপে বাহাদুর শাহ জাফরের সমাধিসৌধে সমাহিত করা হয়।
তাদের দৌহিত্রকেও তাদের পাশে সমাহিত করা হয়। বহু যুগ কেটে যাবার পর ১৯৯১ সালে এক উন্নয়নকাজ চলাকালে নগরটিতে আবিষ্কৃত হয়েছিল বাহাদুর শাহ জাফরের সমাধিসৌধ।
তামারিন গ্রীন

তামারিন গ্রীন (জন্ম ১৯ আগস্ট ১৯৯৪) একজন দক্ষিণ আফ্রিকার মডেল এবং সুন্দরী প্রতিযোগিতার শিরোনামধারী যিনি মিস সাউথ আফ্রিকা ২০১৮ জিতেছিলেন। তিনি মিস ইউনিভার্স ২০১৮ প্রতিযোগিতায় দক্ষিণ আফ্রিকার প্রতিনিধিত্ব করেন এবং প্রতিযোগিতায় প্রথম রানার-আপ হিসাবে স্থান পান।
গ্রীন ১৯ অগাস্ট ১৯৯৪-এ ওরসেসটার, ওয়েস্টার্ন কেপ-এ বাবা-মা ডেভিড এবং এলিরেইন এর ঘরে জন্মগ্রহণ করেন। ওরসেসটার-এ জন্মগ্রহণ করা, গ্রীন নয় বছর বয়সে পরিবারসহ পার্লে স্থানান্তর হন। তিনি কেপ রঙিন বংশোদ্ভূত।। তার মা একজন শিক্ষিকা তার বাবা একজন পাঠ্যক্রম উপদেষ্টা হিসেবে কাজ করেন। গ্রীন পার্লের নিউ অর্লিন্স মাধ্যমিক বিদ্যালয়ে ভর্তি হন। তিনি কেপ টাউন বিশ্ববিদ্যালয়ের একজন মেডিকেল ছাত্রী। জুন ২০১৫-এ, তার লেখা-পড়াকালীন সময়ে যক্ষ্মারোগে আক্রান্ত হন। তিনি ডিসেম্বর ২০১৫-এ এই রোগ থেকে মুক্তি পান।
এপ্রিল ২০১৮-এ মিস দক্ষিণ আফ্রিকার ২০১৮ সালের ২৮ টি আঞ্চলিক কোয়ালিফায়ারের মধ্যে গ্রীনকে প্রাথমিকভাবে ঘোষণা করা হয়েছিল। পরে তিনি শীর্ষ বারো প্রতিযোগীদের মধ্যে একজন হিসেবে টেলিভিশন প্রতিযোগিতায় অগ্রসর হতে সক্ষম হন। চূড়ান্ত প্রতিযোগিতা চলাকালীন, গ্রীন প্রথমে শীর্ষ পাঁচ এবং তারপর শীর্ষ দুইয়ের মধ্যে আসেন, যেখানে তিনি মিস ইউনিভার্স দক্ষিণ আফ্রিকা ২০১৮ জিতেছিলেন, এরপর মিস ইউনিভার্স ২০১৮-এ দক্ষিণ আফ্রিকার প্রতিনিধি হয়েছিলেন। পরবর্তীতে, মিস ওয়ার্ল্ড দক্ষিণ আফ্রিকার সাথে তিনি মিস দক্ষিণ আফ্রিকার ২০১৮ জিতেছিলেন। তিনি তার পূর্বসুরী অ্যাড ভ্যান হার্ডেন কর্তৃক মুকুট পরেন।
মিস দক্ষিণ আফ্রিকা ২০১৮ হিসাবে, থাইল্যান্ডের ব্যাংককে অনুষ্ঠিত মিস ইউনিভার্স ২০১৮-এ দক্ষিণ আফ্রিকার প্রতিনিধিত্ব করেন। ফিলিপাইনের চূড়ান্ত বিজয়ী "ক্যাথরিনা গ্রের" পরে তিনি প্রথম রানার আপ হিসাবে স্থান পান।
হোস্ট, স্টিভ হার্ভে যখন জিজ্ঞাসা করেন "দেশের সীমান্ত জুড়ে অনুমোদিত শরণার্থীদের সংখ্যা সীমিত করা উচিত কিনা তার উপর তার মতামত সম্পর্কে", তিনি জবাব দিলেন,
এমা স্ট্র্যান্ডবার্গ উইঙ্কেল

এমা স্ট্র‍্যান্ডবার্গ উইঙ্কেল (জন্ম ১৯৯৬) হলেন একজন সুইডিশ অভিনেত্রী ও মডেল, যিনি মিস ওয়ার্ল্ড সুইডেন ২০১৬ ও মিস ইউনিভার্স ২০১৮ খেতাব লাভ করেছেন।
এমা স্ট্র‍্যান্ডবার্গ উইঙ্কেল জন্মেছেন সুইডেনের হলস্টাহামারে। তিনি বেড়ে উঠেছেন সেখানেই। তিনি মারাডালেন্স বিশ্ববিদ্যালয়ে আন্তর্জাতিক যোগাযোগ নিয়ে পড়াশোনা করেছেন।
তিনি ২০১৬ সালে মিস ওয়ার্ল্ড সুইডেন খেতাব লাভ করেন।
মূল খেতাব ছাড়াও তিনি মিস ফটোজেনিক শিরোনামের একটি উপ খেতাব লাভ করেন। তাকে বিজয়ীর মুকুট পড়িয়ে দিয়েছিলেন পূর্ববর্তী আসরের বিজয়ী নাতালিয়া ফোগেলুন্দ।
তিনি ২০১৬ সালে মিস ওয়ার্ল্ড প্রতিযোগিতায় সুইডেনের প্রতিনিধিত্ব করেছিলেন। তিনি সেখানে খেতাব জিততে পারেন নি। ২০১৬ সালে মিস ওয়ার্ল্ড খেতাব জিতেছিলেন পুয়ের্তো রিকোর স্টেফানি ডেল ভ্যালে।
২০১৮ সালের ২৩ সেপ্টেম্বর তিনি মিস ইউনিভার্স সুইডেন ২০১৮ প্রতিযোগিতায় বিজয়ী হন। ফলশ্রুতিতে তিনি মিস ইউনিভার্স ২০১৮ প্রতিযোগিতায় সুইডেনের প্রতিনিধিত্ব করার সুযোগ পান।
তিনি ২০১৮ সালে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় সুইডেনের প্রতিনিধিত্ব করেছিলেন।তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।
এডিটা আব্দিস্কি

আব্দিস্কির বাবা মেসিডোনিয়ান আলবেনিয় এবং মা মন্টেনেগ্রিন আলবেনিইয়ান ছিলেন। তার তিন ছোট ভাইবোনের সাথে তিনি বার্নে তার শৈশব অতিবাহিত করেন এবং সেখানে প্রাথমিক ও মাধ্যমিক শিক্ষা সম্পন্ন করেন। তার বাবা ১৯৯৯ সালে ক্যান্সারে আক্রান্ত হইয়ে মারা যান। এগারো বছর বয়সে আব্দিস্কি তার প্রথম স্কুল ব্যান্ডের অংশ হন এবং তেরো বছর বয়সে গান রচনা শুরু করেন। স্কুল ছাড়ার পর, তাকে যোগ্যতাসম্পন্ন অফিস কর্মচারী হিসেবে প্রশিক্ষণ দেওয়া হয়েছিল, কিন্তু তিনি পেশাদার গায়িকা ঙ্ঘতে চেয়েছিলেন, আব্দিস্কি তার মায়ের ইচ্ছার বিরুদ্ধে বার্নের সুইস মিউজিকাল অ্যাকাডেমিতে যোগদান করেন, যিনি তার সম্পর্কে সন্দেহ করেছিলেন মেয়েটির উচ্চাকাঙ্ক্ষা, ২০০২ সালে আব্দিস্কি বাড়ি ছেড়ে যায় এবং মেয়েদের ফ্ল্যাট-শেয়ারিং কমিউনিটিতে যোগদান করে করে। তার একাডেমিক প্রশিক্ষণ চালিয়ে যাওার জন্য তিনি আশপাশে কাজ নিতে বাধ্য হন। 
২০০২ সালে একজন প্রযোজক আব্দিস্কি ও তার স্কুলের বান্ধবীকে ভেনেসা টানক্রেডিকে মুনডার্ট এল্যোবামে কাজ করার প্রস্তাব দেন। এটি ছিল সুইস জার্মান উপভাষার গানের একটি সংগ্রহ। মুনডার্ট ভাষাইয় দক্ষতা না থাকার পরও তিনি কাজটি করার প্রস্তাব গ্রহণ করেছিলেন এবং পরবর্তী দুই বছর জুড়ে তারা থমাস ফ্যাসলার এবং বেন মুহলেথলারের সাথে কাজ করেছিলেন যা"ভ্যানেসেডিতার" প্রথম অ্যালবাম ছিল । 
ইতোমধ্যে, আব্দিস্কিকে সুইস পপ-রক ব্যান্ড লুনিকের সমর্থক হিসেবে অভিনয় করেছিলেন এবং তার প্রথম অ্যালবাম "ওয়েলকাম মাই মাই এয়ারলাইন" (২০০৫) এর সংগীত শিল্পী সান্তিয়াগো কর্টেজের সাথে কাজ করেছিলেন। "ডোন্ট লিভ মি," গানটি আব্দিস্কি গেয়েছেন এবং লিখেছেন। 
২০০৬ সালে মুভি রেকর্ডিংয়ের সাথে ভেনেসেডিতার চুক্তি স্বাক্ষর করার পর, অ্যালবাম "জেড ডেবু" (" "দি" "ডেবট" ") মুক্তি পায়। তার "ওয়েন ইগ ওসস্ত" সুইস সিঙ্গেলস চার্টের শীর্ষ পঞ্চাশে যায়গা পায়।
২০১০ সালে "এক্স ফ্যাক্টরের" প্রথম সিরিজের জন্য অডিশন করেছিলেন, এবং জোস স্টোন এর " টেল মে" বাট ইট "গানটি গেয়েছিলেন।
ডার্ক চকোলেট (চলচ্চিত্র)

ডার্ক চকোলেট অগ্নিদেব চ্যাটার্জী কর্তৃক পরিচালিত একটি ভারতীয় বাংলা ক্রাইম থ্রিলার চলচ্চিত্র। শিনা বোরা খুনের মামলার উপর ভিত্তি করে এ চলচ্চিত্রটি নির্মাণ করা হয়েছে। মিডিয়া ব্যারন পিটার মুখার্জী ও ইন্দ্রানী মুখার্জীর মেয়ে শিনা বোরা। বলিউড অভিনেত্রী মাহিমা চৌধুরীর বাংলা চলচ্চিত্রে অভিষেক ঘটে এ চলচ্চিত্রে মাধ্যমে, তিনি এতে ইন্দ্রানী মুখার্জীর চরিত্রে অভিনয় করেন। অন্যদিকে রিয়া সেন অভিনয় করেন রিনা বর্ধন চরিত্রে, যে চরিত্রটি শিনা বোরা থেকে উৎসাহিত। মিডিয়া ব্যারন পিটার মুখার্জীর চরিত্রে অভিনয় করেছেন সুদ্বীপ মুখার্জী।
মালিকা-ই-জাহান (আলাউদ্দিন খিলজির স্ত্রী)

মালিকা-ই-জাহান ("দুনিয়ার রানী") ছিলেন দিল্লির সুলতান আলাউদ্দিন খিলজির প্রথম ও প্রধান স্ত্রী। তিনি ছিলেন আলাউদ্দিন খিলজির চাচা জালালউদ্দিন খিলজির মেয়ে, যিনি খিলজি সাম্রাজ্য প্রতিষ্ঠা করেছিলেন।
মালিকা-ই-জাহান ছিলেন খিলজি সাম্রাজ্যের প্রতিষ্ঠাতা সুলতান জালালউদ্দিন খিলজির মেয়ে। তার মায়ের উপাধিও ছিল "মালিকা-ই-জাহান", যিনি জালালউদ্দিন খিলজির প্রধান স্ত্রী ছিলেন। তিনি ছিলেন উচ্চাকাঙ্ক্ষী নারী এবং জালালউদ্দিন খিলজির উপরে তার বিস্তর প্রভাব ছিল।
মালিকা-ই-জাহানের তিন ভাইয়ের নাম জানা যায়। তারা হলেন, খান-ই-খান, আরকালি খান ও কদর খান।
আলাউদ্দিন খিলজি সম্পর্কে তার চাচাতো ভাই হতেন। তিনি ছিলেন জালালউদ্দিন খিলজির বড় ভাই শাহাবুদ্দিন মাসুদের ছেলে। শাহবুদ্দিন মাসুদের মৃত্যু হলে জালালউদ্দিন খিলজির নিকট আলাউদ্দিন খিলজি বেড়ে ওঠেন। তার ছোট ভাই আলমাস বেগ তার মতই আলাউদ্দিন খিলজির এক মেয়েকে বিয়ে করেছিলেন।
মালিকা-ই-জাহান দিল্লির বুকে খিলজি সাম্রাজ্য প্রতিষ্ঠার বহু পূর্বে আলাউদ্দিন খিলজির সাথে বিবাহ বন্ধনে আবদ্ধ হন। আলাউদ্দিন খিলজি বিয়ের পর উপরের দিকে উঠতে থাকেন। জালালউদ্দিন খিলজি ১২৯০ সালে দিল্লির সিংহাসনে অধিষ্ঠিত হলে তিনি "আমির-ই-তুজুগ" পদে অধিষ্ঠিত হন। তাদের মধ্যকার বৈবাহিক জীবন সুখের ছিল না। মালিকা-ই-জাহান সুলতানের মেয়ে বলে গর্বপ্রকাশ করতেন। ফলশ্রুতিতে তার এবং তার স্বামীর মাঝে শীতল সম্পর্ক বিদ্যমান ছিল।
একদিন আলাউদ্দিন খিলজি ও তার দ্বিতীয় স্ত্রী মাহরু বাগানে হাঁটছিলেন। তখন মালিকা-ই-জাহান মাহরুকে আক্রমণ করেন। রাগের মাথায় আলাউদ্দিন খিলজি মালিকা-ই-জাহানকে প্রহার করেন। ঘটনাটি জালালউদ্দিন খিলজির কানে পৌঁছালেও তিনি আলাউদ্দিন খিলজির বিরুদ্ধে কোন ব্যবস্থা নেন নি।
আলাউদ্দিন খিলজির সাথে তার শাশুড়িরও শীতল সম্পর্ক ছিল। তিনি জালালউদ্দিন খিলজির কাছে অভিযোগ করেছিলেন যে, আলাউদ্দিন খিলজি খিলজি সাম্রাজ্যের দূরবর্তী প্রান্তে নিজস্ব স্বাধীন সাম্রাজ্য প্রতিষ্ঠা করতে চায়।
সুলতানের উপরে তার শাশুড়ির বিস্তর প্রভাব ছিল বলে আলাউদ্দিন খিলজি কখনো সুলতানের কাছে তার স্ত্রীর নামে অভিযোগ জানান নি। ১২৯৬ সালে জালালউদ্দিন খিলজিকে হত্যা করে আলাউদ্দিন খিলজি নিজেকে দিল্লির নতুন সুলতান বলে ঘোষণা করেন। মালিকা-ই-জাহান কখনো তার বাবাকে হত্যা করার জন্য আলাউদ্দিন খিলজিকে মাফ করেন নি।
অদিতি রাও হায়দারী মালিকা-ই-জাহানের ভূমিকায় সঞ্জয় লীলা বনশালির চলচ্চিত্র "পদ্মাবত" (২০১৮) - এ অভিনয় করেছিলেন, যেখানে তার চরিত্রের নাম ছিল মেহেরুন্নিসা।
আফরানা ইসলাম প্রীতি

আফরানা ইসলাম প্রীতি (জন্ম : ২৪ জানুয়ারি ২০০০) বাংলাদেশের একজন টেনিস খেলোয়াড় যিনি দেশের অভ্যন্তরে এবং আন্তর্জাতিক বিভিন্ন টেনিস প্রতিযোগিতায় অংশ নিয়েছেন। তার ক্যারিয়ারে এ পর্যন্ত সর্বোচ্চ র্যাংকিং ১৬৩৯ । জুনিয়র গার্লস ক্যাটাগরিতে তিনি আন্তর্জাতিক টেনিস ফেডারেশনের অন্তর্গত মহিলা টেনিস অ্যাসোসিয়েশনের অধীনে খেলে থাকেন।
২০১৩ সালে তিনি এশিয়ান অনূর্ধ্ব-১৪ টেনিস টুর্নামেন্ট খেলেন। তিনি সেখানে রেবেকা সুলতানা জয়াকে হারিয়ে গার্লস একক এ জয়ী হন। পাশাপাশি গার্লস দ্বৈত চ্যাম্পিয়নশিপেও তিনি জয়ী হন জয়া এবং সুমাকে হারিয়ে সম্মিলিত ভাবে সাফিনার সাথে।
২০১৪ সালে রানার গ্রুপ আয়োজিত স্বাধীনতা কাপ ওপেন টেনিস প্রতিযোগিতাতে তিনি প্রথমে অনেক পিছিয়ে থাকলেও পরবর্তিতে সেমি ফাইনালে অসাধারণ কৃতিত্ব দেখান। শারমিন আলম সারদাকে তিনি ২-৬,৬-১,৬-৩ এ পরাজিত করেন।
২০১৬ সালে স্বাধীনতা দিবস ওপেন টেনিস প্রতিযোগিতায় প্রীতি মহিলা একক জিতেন দৃঢ় প্রতিদ্বন্দ্বি পপি আখতারকে হারিয়ে।তিনি ৬-৩,৬-৪ এ পপিকে হারিয়ে জয়ী হন। দ্বৈত পর্বে তিনি ফাইনালে হেরে যান জয়া এবং ঈশিতা এর কাছে।
২০১৬ সালে অনুষ্ঠিত রাজশাহী আন্তর্জাতিক জুনিয়র টেনিস চ্যাম্পিয়নশিপ এ তিনি সেরা ৩২ জনের মধ্যে ছিলেন এবং বাংলাদেশ আন্তর্জাতিক জুনিয়র চ্যাম্পিয়নশিপ এ সেরা ১৬ জনের মধ্যে ছিলেন।
১)https://www.itftennis.com/JUNIORS/PLAYERS/PLAYER/profile.aspx?playerid=100269853 
২)http://www.dhakatribune.com/uncategorized/2013/10/05/rubel-wins-asian-u-14-tennis
৩)https://www.thedailystar.net/sports/tennis/double-crown-dipu-lal-1207816
৪)http://www.dhakatribune.com/uncategorized/2014/03/14/local-tennis
৫)https://www.coretennis.net/tennis-player/afrana-islam-prity/97049/profile.html
মোল্লা সদরা

স়দর উদ্দীন মুহ়ম্মদ শিরাজ়ী, যিনি মোল্লা স়দরা (, ; ১৫৭১ – ১৬৩৫) নামেও পরিচিত, ছিলেন একজন পারসিক শিয়া মুসলিম দার্শনিক, আধ্যাত্মবাদী, ধর্মতাত্ত্বিক ও আলেম যিনি ১৭শ শতকে ইরানি সাংস্কৃতিক নবজাগরণের নেতৃত্ব দিয়েছিলেন। অলিভার লিম্যানের মতে, মোল্লা সদরা হলেন বিগত চারশো বছরের ইতিহাসে মুসলিম বিশ্বের সবচেয়ে গুরুত্বপূর্ণ এবং প্রভাবশালী দার্শনিক।
মোল্লা সদরা ১৫৭১ মতান্তরে ১৫৭২ সালে তৎকালীন সিরাজে (বর্তমান ইরান) এক বিখ্যাত পরিবারে জন্মগ্রহণ করেন। তার বাবা খাজা ইব্রাহিম কাভামি ছিলেন একজন পণ্ডিত ব্যক্তি এবং গুণী রাজনীতিবিদ। তৎকালীন রীতি অনুযায়ী প্রচলিত বিদ্যাশিক্ষার পাশাপাশি সদরকে অশ্বচালনা, শিকার ও সমর কৌশল শিক্ষা দেয়া হয়। বাল্য বয়সেই সদরা গণিত, জ্যোতির্বিদ্যা, চিকিৎসা বিদ্যা ও আইনবিজ্ঞানে পারদর্শী হয়ে ওঠেন। তিনি মীর দামাদ ও বাহাউদ্দিন আমিলীর মতো বিখ্যাত মুসলিম দার্শনিকদের শিক্ষক হিসেবে পেয়েছিলেন। ১৬৪০ সালে তিনি বসরায় মারা যান। বর্তমান ইরাকের নাজাফে তার সমাধি রয়েছে।
মোল্লা সদরা ইসলামী দর্শনের উপর অসংখ্য গুরুত্বপূর্ণ গ্রন্থ রচনা করেছেন। হিকমাত আল মুতালিয়াহ ফিল আসফার আল আরবা তার প্রধান কর্ম। তার অন্য গ্রন্থগুলো হলো-
মাসুদা জালাল

মাসুদা জালাল হলেন আফগানিস্তানের একজন রাজনীতিবিদ, যিনি ২০০৪ অক্টোবর মাস থেকে ২০০৬ সালের জুলাই মাস পর্যন্ত দেশটির নারী বিষয়ক মন্ত্রী হিসেবে দায়িত্ব পালন করেছেন। তিনি ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেছিলেন। তিনি পূর্বে শিশুরোগ বিশেষজ্ঞ, কাবুল বিশ্ববিদ্যালয়ের শিক্ষক এবং বিশ্ব খাদ্য কর্মসূচির কর্মী হিসেবেও দায়িত্ব পালন করেছিলেন।
মাসুদা জালাল আফগানিস্তানের কাপিসা প্রদেশের গুলবাহারে জন্মগ্রহণ করেন। তিনি কাবুলের মাধ্যমিক বিদ্যালয়ে পড়াশোনা করেছেন। অধ্যায়ন করেছেন কাবুল বিশ্ববিদ্যালয়ে।
পড়াশোনা শেষ হলে তিনি কাবুল বিশ্ববিদ্যালয়ে ফ্যাকাল্টি সদস্য হিসেবে যোগ দেন। ১৯৯৬ সালে সন্ত্রাসী সংগঠন তালেবান দেশটির ক্ষমতায় অধিষ্ঠিত হলে তার পদচ্যুতি ঘটে। মাসুদা জালাল শিশুরোগ বিশেষজ্ঞ ও মনোবিদ হিসেবে দেশটির বিভিন্ন হাসপাতালে দায়িত্ব পালন করেছেন।
২০০১ সালে সন্ত্রাসী সংগঠন তালেবানের পতন হলে তিনি রাজনীতিতে সক্রিয় হন। ২০০২ সালে তাকে দেশটির অন্তঃবর্তীকালীন রাষ্ট্রপতি হিসেবে বিবেচনায় রাখা হলেও হামিদ কারজাই দেশটির অন্তঃবর্তীকালীন রাষ্ট্রপতি হিসেবে অধিষ্ঠিত হন। মাসুদা জালাল ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেন। নির্বাচনে তিনি বিজয়ী হতে পারেন নি। তবে, নির্বাচনে জয়ী কারজাই প্রশাসনের অধীনে ২০০৪ সালের অক্টোবর থেকে ২০০৬ সালের এপ্রিল পর্যন্ত নারী বিষয়ক মন্ত্রী হিসেবে দায়িত্ব পালন করেন।
২০০৯ সালের রাষ্ট্রপতি নির্বাচনে তাকে সম্ভাব্য পনের প্রার্থীর তালিকায় রেখে একটি প্রতিবেদন প্রকাশ করা হয়েছিল। প্রতিবেদনে তিনি রাষ্ট্রপতি পথে প্রতিদ্বন্দ্বিতা করার কথা নিজ মুখে বলেছেন বলে বলা হলেও সেবার তিনি রাষ্ট্রপতি পদে প্রতিদ্বন্দ্বিতা করেন নি।
বাহিয়া হারিরি

বাহিয়া বাহাদেদিন হরিরি (আরবী: بهية الحريري) (জন্ম ১৯৫২) একজন লেবাননের রাজনীতিবিদ এবং সাবেক লেবাননের প্রধানমন্ত্রী রফিক হারিরি ও তার দ্বিতীয় ভাই শফিক হারিরির বোন।
বাহিয়া হরিরির জন্ম ১৯৫২ সালে সীদন, লেবানন-এ । হারিরি তার দুই ভাই শাফিক এবং রাফিক হারিরি সহ একটি সুন্নী মুসলিম পরিবারে জন্মগ্রহণ করেন। ১৯৭০ সালে, তিনি একটি শিক্ষক একাডেমি থেকে স্নাতক পাশ হন।
স্নাতকের পরে হরিরি ১৯৭৯ সাল পর্যন্ত সীদন এবং দক্ষিণ লেবাননে শিক্ষক হিসাবে কর্মরত ছিলেন। ১৯৭৯ সালে সীদনে তার ভাই রাফিক হারিরি-এর প্রতিষ্ঠিত হারিরি ফাউন্ডেশন পরিচালনা করেন তিনি। প্রতিষ্ঠানটি একটি প্রধান শিক্ষা ও দাতব্য প্রতিষ্ঠান। তিনি হরিরি ফাউন্ডেশন ফর সাস্টেনিবল হিউম্যান ডেভেলপমেন্টের প্রশাসনিক কাউন্সিলের সভাপতি। 
১৯৯২-এ, সাঈদায় সুন্নি আসনের জন্য সংসদ সদস্য নির্বাচিত হন হরিরি। তিনি একই আসনে ১৯৯৬ এবং ২০০০ সালে পুনরায় নির্বাচিত হন। জুলাই ২০০৮ থেকে নভেম্বর ২০০৯ পর্যন্ত তিনি শিক্ষা মন্ত্রী ছিলেন।
২০০৯ সালের জুনে তিনি আবার সংসদে নির্বাচিত হন। তিনি বিদেশ ও অভিবাসন বিষয়ক সংসদীয় কমিশনের সদস্য হওয়ার পাশাপাশি লেবাননের সংসদে শিক্ষা ও সংস্কৃতির জন্য সংসদীয় কমিশন পরিচালনা করেন। আন্তঃ সংসদীয় আরব ইউনিয়ন (ইউনেস্কো, ২০১২) এ মহিলা কমিশনের ভাইস প্রেসিডেন্ট হওয়ার পাশাপাশি
তিনি ইউনেস্কোর শুভেচ্ছা দূত, এবং উচ্চ শিক্ষার জন্য ইসলামিক অর্গানাইজেশনের প্রধান। তিনি ওয়ার্ল্ড লিংক আরব অঞ্চলের উপদেষ্টা কাউন্সিলেরও দায়িত্ব পালন করেন।(IWSAW,২০১২)
তিনি "আরব নারী দিবস" এবং "আরব নারী স্থায়ী সামিট" প্রতিষ্ঠার লক্ষ্যে ১৯৯৯ এবং ২০০০ সালের মধ্যে কুয়েত, তিউনিসিয়া, আলজেরয়া এবং বৈরুতে আপিল চালু করেন।(ইউনেস্কো,২০১২)
১৯৯২ সাল থেকে, হারিরি লেবানিজ আমেরিকান ইউনিভার্সিটির ট্রাস্টি বোর্ডের সদস্য ছিলেন।
বাহিয়া "হারিরি মুস্তফা"-এর সাথে বিবাহিত (যিনি তার চাচাত ভাইও) এবং তাদের ৪ সন্তান রয়েছে: নাদের (১৯৭৬), ঘেনা (১৯৭৯) আহমাদ (১৯৮৩) এবং ওলা (১৯৮৮)
সম্মানিত লজিওন, ফরাসি প্রেসিডেন্ট জ্যাক শিরাক কর্তৃক পুষ্কিত, ২০০৩
"আগা খান" পুরস্কার, বড় অমরি মসজিদের পুনর্গঠনের স্বীকৃতি স্বরূপ, ১৯৮৯
লেবাননের সিডার পুরস্কার, 1989 সালে সামাজিক ও সাংস্কৃতিক ক্ষেত্রে সেবা গ্রহণের স্বীকৃতিস্বরূপ লেফটেন্যান্ট পদ
জাতীয় গ্রন্থের লেখক ও পর্যটন সাংবাদিকদের "গোল্ডেন অ্যাপল" পুরস্কার।
জাতীয় প্রযুক্তি প্রতিষ্ঠান, শিলচর

এই প্রতিষ্ঠানটি আসাম রাজ্যের শিলচর শহর থেকে ১২ কিলোমিটার দূরে শিলচর-হাইলাকান্দি সড়কের পাশে ২৪.৭৫ ডিগ্রী উত্তর থেকে ৯২.৭৯ ডিগ্রি পর্বে অবস্থিত।
হৃদি হক

হৃদি হক একজন বাংলাদেশি অভিনেত্রী। অভিনয় ছাড়াও টিভি নাটক পরিচালনা করেন, টিভি নাটক লিখেন, মঞ্চে অভিনয় করেন, মঞ্চ নাটক পরিচালনা করেন।
শিল্পী পরিবারের মানুষ হৃদি হক। বাবা খ্যাতিমান অভিনেতা ড. ইনামুল হক এবং মা অভিনেত্রী লাকী ইনাম এর বড় মেয়ে হৃদি হক। তার স্বামীর নাম লিটু আনাম এবং তাদের জমজ দুই সন্তান রয়েছে। 
তিনি ১৯৯৫ সাল থেকে 'নাগরিক নাট্যজ্ঞান' নামক বিখ্যাত নাট্য দলের সাথে জড়িত। গোলমাথা চোখামাথা, প্রাগৈতিহাসিক সহ তিনি একাধিক মঞ্চ নাটকে অভিনয় করেছেন। নাগরিক নাট্যাঙ্গনের হয়ে তিনি প্রথম মঞ্চে নির্দেশনা দেন ‘গহর বাদশা ও বানেছা পরী’ নাটকটি। এরপর মঞ্চে নির্দেশনা দেন ‘৭১ ও একজন’ নাটকটি।
অভিনয়ের পাশাপাশি তিনি অনেক ধারাবাহিক নাটক তার হাতে-কলমে লিখেছেন। আমাদের আনন্দবাড়ী, দেওয়াল, ইকারাসের ডানা ইত্যাদি এর মধ্যে উল্লেখযোগ্য। '১৯২০' নাটকটি তিনি পরিচালনা করেন যেটা তাকে অনেক খ্যাতি এনে দেয়। তিনি বাংলাদেশের অভ্যন্তরে বিভিন্ন টিভিতে পরিচালনা করেছেন বিভিন্ন অনুষ্ঠান। এর মধ্যে উল্লেখযোগ্য 'নাইনটিন টুয়েন্টি' এবং 'মিডিয়া ভুবন'। অনেক নাটকে তিনি পোশাক নকশার দলে অসামান্য ভূমিকাও রেখেছেন। ২০১৮-২০১৯ অর্থ বছরে সরকারি অনুদানপ্রাপ্ত চলচ্চিত্র "১৯৭১ সেইসব দিন" এর সংলাপ ও চিত্রনাট্য করেছেন হৃদি।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন হৃদি হক। আন্দোলন চলাকালীন সময়ে হৃদি হক সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
পাণ্ডুলিপি রচয়িতা এবং পরিচালক হিসাবে তাঁর উল্লেখযোগ্য কাজগুলি নীচে তালিকাভুক্ত করা হয়েছে -
হোসেন বানু গাজানফার

হোসেন বানু গাজানফার (), (জন্ম ফেব্রুয়ারি ১, ১৯৫৭) আফগানিস্তানের একজন রাজনীতিবিদ, পূর্বে নারী বিষয়ক মন্ত্রী হিসেবে দায়িত্ব পালন করেন। তিনি একজন লেখক, একজন কবি এবং একজন বক্তাও।
আবদুল গাফারের কন্যা গাজানফার ১, ১৯৫৭ সালের ১ ফেব্রুয়ারি-এ বালখ প্রদেশে জন্মগ্রহণ করেন। তিনি মাজার-ই-শরীফের সুলতান রাজিয়া হাইস্কুল থেকে স্নাতক এবং স্টাওয়ারপুল কাফকাজ থেকে সাহিত্য ও সমাজবিজ্ঞান বিষয়ে মাস্টার্স ডিগ্রি অর্জন করেন। ১৯৮৩ সালে তিনি কাবুল বিশ্ববিদ্যালয়ের এর সাহিত্য অনুষদের প্রোগ্রামে জড়িত ছিলেন। প্রায় দুই বছর পরে, তিনি পিটার্সবার্গ, রাশিয়া-এ গিয়েছিলেন, তুলনামূলক ভাষাতত্ত্বে তার ডক্টরেট পেতে। একজন উজবেক হিসেবে, তিনি দারী (ফার্সি), পশতু, উজবেক, রাশিয়ান-এ দক্ষ, এবং তিনি অল্প তুর্কি এবং ইংরেজি ভাষাও জানেন।
২০০৩ সালে তিনি সাহিত্য অনুষদের প্রধান হিসাবে নিযুক্ত হন। ২006 সালের জুলাই মাসে, গাজানফার আফগানিস্তানের জাতীয় পরিষদ (সংসদ) থেকে নারী বিষয়ক মন্ত্রী হওয়ার জন্য আস্থা ভোট পান।
গাজানফর আরো কাজ করেছেন:
তিনি বেশ কয়েকটি বৈজ্ঞানিক নিবন্ধ এবং রচনা লিখেছেন, যা জাতীয় ও আন্তর্জাতিক সংবাদপত্রে প্রকাশিত হয়েছে। তিনি একজন কবি এবং সাহিত্যের কাজ লিখেছেন, তার বইগুলো হল "মানব ভাগ্য", "২১শ শতকের ভবিষ্যদ্বাণী", "সৌন্দর্যের রহস্য" এবং "আকর্ষণ"। "স্ব উপলব্ধি" বইটি তিনি অনুবাদ করেছেন।
আরাধ্না

আরাধ্না জয়ন্তিলাল প্যাটেল (জন্ম: ২০ ডিসেম্বর ১৯৮৩) নিউজিল্যান্ডে জন্মগ্রহণকারী ভারতীয় সংগীত রেকর্ডিং শিল্পী, যিনি ডন রাইড এন্টারটেইনমেন্ট অধীনে স্বাক্ষরিত ছিলেন। তিনি ২০০৪ সালে একক " হিট স্ট্রংগার" গেয়েছিলেন, যা নিউজিল্যান্ডের সিঙ্গেল চার্টে প্রথম স্থানে উঠেছিল।
আরাধ্না ভারতীয় বংশোদ্ভূত একজন নিউজিল্যান্ডার। তার বাবা জয়ন্তী প্যাটেল ভারতের নাভাসারি, গুজরাত এর মানুষ ছিলেন ও তার মা সিয়া প্যাটেল ছিলেন একজন সামোয়ান। আরাধ্না তার পাঁচ ভাই বোনের মধ্যে বড় ছিলেন। তিনি প্রথম 11 বছর বয়সে গায়িকা হওয়ার আকাঙ্ক্ষা দেখিয়েছিলেন, সে তার মায়ের সাথে ঐতিহ্যগত সামোয়ান এবং দেশের গান করা শুরু করেন। তিনি তার বাবার সাথে যে বলিউড চলচ্চিত্র গুলো দেখতেন তার গানগুলো গাওয়ার চেষ্টা করতেন এবং তার বাবা যে সকল অনুষ্ঠানে গান করতেন সেগুলোতেও উপস্থিত থাকতেন। আরাধ্না ১১ বছর বয়সে নিজের সঙ্গীত রচনা শুরু করেন; তিনি পোরিরুয়া কলেজের স্কুলে গানের দলে যোগ দেন এবং বিদ্রোহের জন্য তাকে পরে বের করে দেওয়া হয়, কিন্তু পরে সে "লোভার" নামক পাঁচটি মেয়েকে নিয়ে দল গঠন করেছিলেন।
"আই লাভ ইউ" এল্বামের মাধ্যমে তার আত্মপ্রকাশ হয়, যা রিয়াঞ্জ এর শীর্ষ ২০ এর মধ্যে নির্বাচিত হয় যার মধ্যে তার একক ৫ গান "দে ডোন্ট নো" যা নিউজিল্যান্ডের হিপ হপ তারকা স্যাভেজের বিবাহে বাজানো হয় তাও অন্তর্ভুক্ত ছিল। ২০০৬ সালে অস্ট্রেলিয়ার প্রযোজক, ডিজে এবং শিল্পী পল ম্যাক এর সাথে আরাধ্না "লাভ ডেক্লারেশন" নামের ক্লাব গান প্রকাশ করে। ম্যাকের "প্যানিক রুম" অ্যালবামে এই গানটি প্রকাশ পায়। অস্ট্রেলিয়ায় স্থানীয় চার্টগুলিতে এই গানটি এককভাবে # ৩১তম হয়।
তার অ্যালবাম ""সুইট সোল মিউজিক"," "দি জ্যাকসন ৫" কভার " আই ওয়াট ইউ ব্যাক " সহ আরো অনেক গান আইটিউনস সহ আরো অনেক জায়গায় পাওয়া যায় এবং ২০০৮ সালের ১৪ই ফেব্রুয়ারি তারিখে ভ্যালেন্টাইন্স ডে উপলক্ষে বিভিন্ন সঙ্গীত দোকানে গানগুলো প্রকাশিত হয়েছিল।
২০১১ সালে তিনি ডন রাইড এন্টারটেইনমেন্ট এর অধীনে তার তৃতীয় স্টুডিও অ্যালবামের কাজ শুরু করেন। তিনি২০১২সালের আগস্টে একক গান "ওয়েক আপ" প্রকাশ করেন এবং নভেম্বরে "ট্রেবেল অ্যান্ড রিভারব" অ্যালবামটি মুক্তি পায়।
২০১৬ সালের জুলাই মাসে "ব্রাউন গার্ল" নামে প্যাটেলের চতুর্থ স্টুডিও অ্যালবাম মুক্তি পায়। অ্যালবামটি নিউজিল্যান্ডে নৈমিত্তিক বর্ণবাদ সম্পর্কে তার নিজস্ব অভিজ্ঞতা তুলে ধরে। অ্যালবামটি নিউজিল্যান্ডে প্রথম স্থানে উঠে আসে এবং সুইজারল্যান্ডের অ্যালবাম তালিকায় ও যায়গা করে নেয়। ২০১৬ সালের নভেম্বরে, তাকে দেওয়া নিউ জিল্যান্ড মিউজিক অ্যাওয়ার্ড প্রত্যাখ্যান করেন। কারণ তিনি বিশ্বাস করেন যে "তাকে এই বিভাগে রাখা হয়েছে, কারণ সে বাদামী"। তিনি বলেন, "আপনি একজন গায়ককে সেরা হিপ হপ শিল্পী হিসাবে পুরস্কৃত করতে পারেন না"।
আজরা জাফরি

আজরা জাফরি ইরানে শরণার্থী হিসেবে বসবাস করার সময় সেখান থেকে উচ্চ মাধ্যমিক পাশ করেন। এরপর কাবুলের ধাত্রী বিদ্যালয়ে তার শিক্ষা অব্যাহত থাকে। ২০০১ সালের শেষের দিকে তালেবান সরকারের পতন ও পশ্চিমা সমর্থিত কারজাই প্রশাসন প্রতিষ্ঠার পর তিনি আফগানিস্থানে ফিরে আসেন। ২০০৫ সালে তিনি একটি কন্যা সন্তানের মা হন।
১৯৯৮ সালে আফগান সামাজিক ও সাংস্কৃতিক বিষয়ক পত্রিকা "ফারহাং" এর প্রধান সম্পাদক ছিলেন আজরা জাফরি। এরপর তিনি ইরানে আফগান উদ্বাস্তুদের জন্য একটি প্রাথমিক বিদ্যালয় প্রতিষ্ঠা করেন। তখন তিনি শরনার্থীদের মধ্যে সংস্কৃতি বিষয়ে কাজ করতেন। ২০০১ সালে তিনি কাবুলের লয়া জিরগার সাথে যুক্ত হন। এরপর ডিসেম্বর, ২০০৮ সালে তিনি আফগানিস্তানে প্রথম ও একমাত্র মহিলা মেয়র হিসাবে নিযুক্ত হন। তাকে নিলি শহরের মেয়র হিসেবে নিযুক্ত করা হয়।
আজরা জাফরি একজন লেখক। তিনি দুটি বই লিখেছেন। তার প্রথম বই প্রকাশিত হয় ২০০৩ সালে। বইটি ছিলো আফগানিস্তানের রাজনীতি বিষয়ক। তার দ্বিতীয় বইয়ের নাম "আই অ্যাম আ ওয়ার্কিং উইম্যান" । বইটি শ্রম আইন এবং শ্রম বাজারে আফগান নারীর অধিকার নিয়ে লেখা। বইটি প্রকাশিত হয় ২০০৮ সালে।
আজরা জাফরিকে তার জাতীয় কর্মকাণ্ড ও সামাজিক উন্নয়নের জন্য মিটো স্মৃতি পুরস্কার প্রদান করা হয়।
সুহাইলা সিদ্দিকী

লেফটেন্যান্ট জেনারেল ডা. সুহাইলা সিদ্দিকী (জন্ম ১৯৩৮), প্রায়শই "জেনারেল সুহাইলা" হিসাবে উল্লেখিত হন, হচ্ছেন আফগানিস্তানের একজন অবসরপ্রাপ্ত রাজনীতিবিদ। তিনি ২০০১ থেকে ২০০৪ সাল পর্যন্ত জনস্বাস্থ্য মন্ত্রীর দায়িত্ব পালন করেন। এর আগে তিনি আফগানিস্তানের সামরিক বাহিনীর সার্জন জেনারেল হিসেবে কর্মরত ছিলেন। একজন সরকারি মন্ত্রী হিসাবে, তার নামের আগে তাকে "মাননীয়" শিরোনাম দেওয়া হয়েছে। আফগানিস্তানে কয়েকজন মহিলা সরকারী নেতাদের মধ্যে সিদ্দিকী একজন এবং আফগানিস্তানের একমাত্র মহিলা লেফটেন্যান্ট জেনারেল পদে অধিষ্ঠিত হন তিনি। তিনি মোহাম্মদ জহির শাহের শাসনামল থেকে আফগানিস্তানের সরকারের জন্য কাজ করেছেন।
জেনারেল সুহাইলার জন্ম আফগানিস্তানের কাবুলে। তিনি রাজকীয় বারাকজাই মোহাম্মদজাই পশতুন বংশের অন্তর্গত।
উচ্চ বিদ্যালয় সমাপ্তির পর, তিনি কাবুল 
মেডিকেল ইউনিভার্সিটিতে ভর্তি হন কিন্তু সোভিয়েত ইউনিয়নের মস্কো স্টেট ইউনিভার্সিটিতে তার চিকিৎসা অধ্যয়ন সম্পন্ন করেন।
আফগানিস্তানের সাবেক রাষ্ট্রপতি মুহাম্মদ নজিবউল্লাহর (১৯৮৭-১৯৯২) সরকারের সময়, সিদ্দিকীকে সার্জন জেনারেল পদে পদোন্নতি দেওয়া হয়েছিল। তিনি তালিবানের আগে ও পরে ওয়াজিব আকবর খানের প্রধান কাবুল হাসপাতালে অস্ত্রোপচারের প্রধান ছিলেন। তালিবানদের অধীনে, তিনি নারীদের জন্য ঔষধের নির্দেশনা অব্যাহত রাখেন এবং তালিবানরা এটি বন্ধ করে দেওয়ার পর, যেখানে তিনি কাজ করতেন। সেখানকার মহিলাদের বিভাগটি পুনরায় চালু করতে সক্ষম হন তিনি।
আফগানিস্তান থেকে মার্কিন যুক্তরাষ্ট্র ও ব্রিটিশ সশস্ত্র বাহিনী কর্তৃক তালিবান সরকারের অপসারণের পর সিদ্দিকীকে আফগানিস্তানের জনস্বাস্থ্য মন্ত্রী নিযুক্ত করা হয় এবং অন্তর্বর্তী রাষ্ট্রপতি হামিদ কারজাই কর্তৃক শপথ গ্রহণ করেন তিনি। তার প্রথম কাজ ছিল মহিলাদের একটি চিকিৎসা বাহিনী প্রতিষ্ঠার জন্য আন্তর্জাতিক সম্প্রদায়ের কাছ থেকে সাহায্যের অনুরোধ করা। তিনি ওয়ার্ল্ড হেলথ অর্গানাইজেশনের (ডাব্লুএইচও) একটি দলকে আনিয়েছিলেন এই যুদ্ধ-বিধ্বস্ত দেশে জনগনের স্বাস্থ্যের উন্নতির লক্ষ্যে, এবং বলেন যে আফগান নারীদের প্রশিক্ষণ গুরুত্বপূর্ণ কারণ তারা স্বাস্থ্য ব্যবস্থার একটি চূড়ান্ত সম্পদ।
সুহাইলা সিদ্দিকী তালিবান যুগের অনেক নারীবাদী কর্তৃক নায়িকা হিসেবে বিবেচিত। তার বোন সিদিকা ছিলেন কাবুল পলি-টেকনিক্যাল ইন্সটিটিউটের অধ্যাপক, তিনি এবং তার বোন ছিলেন খুব অল্প কয়েকজন নারীর অন্যতম যারা সফলভাবে বোরকা পরিধান করতে অস্বীকার করেছিলেন। তিনি বলেছিলেন, "যখন ধর্মীয় পুলিশ তাদের বেত সঙ্গে নিয়ে এসেছিলেন এবং আমাকে আঘাত করার জন্য তাদের বেত উপরে উঠালেন,আমি তাদের মারার জন্য উদ্যত হলাম, তারপর তারা তাদের বেত নত করল এবং আমাকে যেতে দিল।"
মন্ত্রী হিসেবে সুহাইলা সিদ্দিকীর প্রচারিত কয়েকটি কার্যক্রমের তালিকা নিম্নরূপ:
সিদ্দিকী আফগানিস্তানে তার সারা জীবন কাটিয়েছিলেন। তিনি কখনোই বিয়ে করেননি কারণ তিনি তার পেশার প্রতি খুব উৎসর্গীকৃত ছিলেন এবং স্বামীর জন্য তার কোন সময় ছিল না: "আমি বিয়ে করিনি কারণ আমি একজন পুরুষের কাছ থেকে আদেশ নিতে চাইনি।"
সিডি চয়েজ

সিডি চয়েস হচ্ছে একটি বাংলাদেশী রেকর্ড লেবেল। সিডি চয়েস ক্যাসেট, সিডি, ভিসিডি এবং নাটকের ডিভিডি, টেলিভিশন চলচ্চিত্র, চলচ্চিত্র ও সঙ্গীত প্রযোজনা করে থাকে। সিডি চয়েজ বাংলাদেশের বৃহত্তম রেকর্ড লেবেল কোম্পানি। কোম্পানিটির স্বত্বাধিকারী জহিরুল ইসলাম সোহেল ও প্রধান নির্বাহী কর্মকর্তা হচ্ছেন এমদাদ সুমন। সিডি চয়েজের সর্বোচ্চ ভিউ হওয়া গান রাকিব মুসাব্বির এর সুর ও সঙ্গীতের গান 'মন পিঞ্জিরা'।
২০০৬ সালে সিডি চয়েস প্রতিষ্ঠা করেন জহিরুল ইসলাম সোহেল। ০২ এপ্রিল ২০১৮ তারিখে সিডি চয়েস ইউটিউব চ্যানেলে ১ মিলিয়ন গ্রাহকের মাইলফলক অতিক্রম করেছে। এটি দেশের প্রথম প্রতিষ্ঠান যেটি ইউটিউব থেকে পুরস্কার পেয়েছে।
তাহিরা তাহিরোভা

তাহিরোভা ১৯১৩ সালের ৭ নভেম্বর বায়রাম-আলী (বর্তমানে তুর্কমেনিস্তানে) তে জন্মগ্রহণ করেন। ১৯৩৫ সালে আজারবাইজান স্টেট অয়েল অ্যাকাডেমি ( যা পরে "আজারবাইজান ইন্ডাস্ট্রি ইনস্টিটিউট" হয়) থেকে স্নাতক ডিগ্রি অর্জন করেন। তিনিই প্রথম আজারবাইজানের পেশাজীবী মহিলা, যিনি তেল শিল্প সম্পর্কিত উচ্চশিক্ষা অর্জন করেছিলেন। ১৯৪০ সালে তিনি আজারবাইজান বিজ্ঞান গবেষণা ইনস্টিটিউটের পরিচালক নিযুক্ত হন। ১৯৪২ সাল থেকে তিনি আজারবাইজান কমিউনিস্ট পার্টির কেন্দ্রীয় কমিটিতে কাজ শুরু করেন। দ্বিতীয় বিশ্বযুদ্ধের সময় ফ্রন্টলাইনে যুদ্ধরত সোভিয়েত সেনাবাহিনীকে সময়মত তেল সরবরাহের দায়িত্ব দেওয়া হয় তাকে। ১৯৪৯ সালে আজারবাইজান তেল একাডেমিতে তেল অনুসন্ধান ও উন্নয়ন বিষয়ক কোর্স শুরু করেন। ১৯৫৩ সালে তিনি পিএইচডি ডিগ্রী অর্জন করেন। তিনি তুর্কি, ইংরেজি এবং রাশিয়ান ভাষায় দক্ষ ছিলেন। 
১৯৫৪ সাল থেকে তাহিরোভা আজারবাইজান কাউন্সিল অব ওয়ার্কার্স ইউনিয়নে বিভিন্ন উচ্চপদে অধিষ্ঠিত ছিলেন। ১৯৫৭ সালে তিনি আজারবাইজান এসএসআর-এর পররাষ্ট্র বিষয়ক মন্ত্রী হিসেবে নিযুক্ত হন। তবে তিনি ১৯৫৯ সালের আগে কাজ শুরু করেন নি। তৎকালীন সোভিয়েত আইন অনুযায়ী, পররাষ্ট্র মন্ত্রী তার মন্ত্রণালয় ছাড়াও অন্যান্য সরকারী দায়িত্বে থাকতেন। তিনি জাতিসংঘ সাধারণ পরিষদের অধিবেশনে সোভিয়েত কূটনৈতিক দলের সদস্য ছিলেন। এছাড়াও ১৯৮০-১৯৮৮ সালে ইরাক-ইরান যুদ্ধে সোভিয়েত শান্তি দলের নেতৃত্বে ছিলেন তিনি।
১৯৭৬ সালে তাহিরোভাকে ইউএসএসআর-এর বিদেশি কার্যালয়ের পাশাপাশি লেবার অফ রেড ব্যানার অফ অর্ডার, অর্ডার অফ লেনিন, অর্ডার অফ দ্যা ব্যাজ অফ অনার এ বিশেষ অবদান রাখার জন্য অর্ডার অফ ফ্রেন্ডশিপ অফ পিপলস প্রদান করা হয়। 
তাহিরোভা ২৬ অক্টোবর, ১৯৮১ সালে মারা যান। তাকে এভিনিউ অফ দ্যা অনার্ড সেমেট্রিতে সমাহিত করা হয়।
মিউনিখের ট্রাম

মিউনিখ ট্রামওয়ে হলো জার্মানির মিউনিখ শহরে ট্রামরাস্তার একটি নেটওয়ার্ক। বর্তমানে এটির মালিক মুঞ্চনের ভারকেসগেসেলসক্রাফ্ট (মিউনিখ ট্রান্সপোর্ট কোম্পানি, এমবিজি) এবং এটি বর্তমানে সরকারিভাবে ট্রাম নামে পরিচিত। এটির পূর্বের পরিচালকরা হলো "সোসাইটি এনোনিমেডেস ট্রামওয়েস দে মিউনিখ", "মুঞ্চনের টৃরামবাহ্ন-একতিয়েনগেসেলসক্রাফ্ট","স্টাডিসে স্ট্রাসেনবাহনেন" এবং "স্ট্রাসেনবাহ্ন মুঞ্চেন।"
ট্রাম নেটওয়ার্ক এমবিজির বাস নেটওয়ার্ক, মিউনিখ ইউ-বাহ্ন এবং মিউনিখ এস-বাহ্ন এর সাথে মিলিত হয়েছে। যেগুলো মিউনিখ ট্রান্সপোর্ট এন্ড তারিফ এসোসিয়েশন, এমবিবি এর অংশ।
২০১২সাল অনুযায়ী, দিনেরবেলার ট্রাম নেটওয়ার্কে ১৩টি লাইন রয়েছে এবং এগুলো লম্বা যার মাঝে ১৬৫টি ট্রাম স্টপ রয়েছে। চারটি সড়ক নিয়ে রাতের বেলারও একটি ট্রাম ব্যবস্থা রয়েছে। এই নেটওয়ার্কটি ১০৬টি ট্রাম দ্বারা নিয়ন্ত্রিত হয় (২০১২সাল অনুযায়ী), এবং এটি ২০১০সালে ৯৮মিলিয়ন লোককে এবং ২০১২সালে ১০৪মিলিয়ন লোককে পরিবহন করেছে।
ট্রামওয়ে ১৮৭৬সালে ঘোড়ারগাড়ি দ্বারা শুরু হয়। প্রথম ট্রামওয়ে কার্লসপ্লাটজ (স্তাচুস) থেকে বড় হতে থাকে, যেটি মিউনিখ ট্রাম নেটওয়ার্কের কেন্দ্রবিন্দু। ২বছর পর, "সোসাইটি এবোনিমে ডেস টৃরামওয়েস দে মিউনিখ" প্রতিষ্ঠিত হয়। ১৮৮২সালে, "মুঞ্চনের ট্রামবাহ্ন-একতিয়েনগেসেলসক্রাফ্ট" (এমটিএজি) প্রতিষ্ঠিত হয়।
বৈদ্যুতিক ট্রাম ব্যবস্থা ১৮৯৫সালে চালু হয়, এবং ১৯০০সালে, ঘোড়ারগাড়ি ব্যবস্থা বন্ধ করে দেয়া হয়। ১৯০৭সালে, এমটিএজি কে শহরভুক্ত করা হয় এবং এটির নাম পরিবর্তন করে "স্তাডটিশে স্ত্রাবেনবাহনেন" করা হয়। ১৯১৯সালে, পৌর সংস্থা "মুঞ্চনের স্ত্রাবেনবাহনেন" গঠিত হয়। ১৯৪৫সালে দ্বিতীয় বিশ্বযুদ্ধের শেষে, মাত্র ২০টি ট্রাম লাইন বাকি রয়ে যায়, ৪৪৪টি ট্রামের মধ্যে মাত্র ১৬৮টি ট্রাম কর্মক্ষম অবস্থায় ছিল। ১৯৫৬সালে, যুদ্ধের পর প্রথম নতুন ট্রাম লাইন খোলা হয়।
এই ট্রাম ব্যবস্থা ৫টি শ্রেণীর ট্রাম ব্যবহার করেঃ
এমবিজি এখনও পুরনো কিছু ট্রামের অধিকারী। এগুলোর কিছু এমবিজি জাদুঘরে প্রদর্শন করা হয়, এবং বিশেষ কোন অনুষ্ঠানে দেখানো হয়। অন্যান্য ট্রামগুলো মিউনিখ শহরে ডয়েচেস জাদুঘেরর 'ভারকেহরসজেন্ট্রাম' (পরিবহন কেন্দ্র)তপ প্রদর্শন করা হয়।
১৯৫০সালে, অপেন-এপ গাড়ির দ্বারা আধুনিকতা শুরু হয়। এই সিরিজের যানগুলোর প্রত্যেকটির ৩টি করে দরজা ছিল।
১৯৫৯/১৯৬০সালে, এটি দুটি পি ১.৬৫ সিরিজের সন্ধিযুক্ত গাড়ি দ্বারা পরীক্ষা করা হয়, যেটি মূলত এম-গাড়ির উপর ভিত্তি করে করা হয়। যেহেতু এই ধরনের গাড়ির জন্য দুটি কন্ডাক্টর প্রয়োজন হতো তাই এই ট্রেনগুলো বেশি কার্যকর ছিলনা। আর এগুলো শুধুমাত্র ১৯৭৫সালেই কার্যক্রমেে ছিল।
১৯৮৫সালে নুরেমবার্গের দুটি সন্ধিযুক্ত রেলগাড়ি পরীক্ষা করা হয় (মিউনিখে এন সিরিজভুক্ত), কিন্তু দেখা যায় এগুলো মিউনিখের বড় জনসংখ্যার জন্য এগুলো খুব ছোট ছিল, তারা পি সিরিজের মতো নতুন গাড়ির পরিকল্পনা করেছিল। কিন্তু তারা মিউনিখে সিদ্ধান্ত নেয়, তারা এডত্রান্জ থেকে জিটিএক্সএন / এম / এস সিস্টেমের পরীক্ষামূলক তিনটি গাড়ি কিনবে।
এস শ্রেণীর ট্রাম হলো মিউনিখের রেলপথের জন্য স্ট্যাডলার রেল দ্বারা তৈরি মটর ট্রাম। ৫টি শাখার ট্রামগুলো সর্বমোট ৩৩.৯৪মিটার লম্বা। প্রথম এস ট্রামটি মিউনিখে ১৯মার্চ ২০০৯সালে ব্যবহার করা হয়। ডিসেম্বর ২০১৫সালের অনুসারে, এস সিরিজের ট্রামগুলো ১৭, ১৯, ২০, ২১ এবং ২২নাম্বার লাইনে চলে থাকে।
মারিয়া অস্পেন্‌স্কায়া

মারিয়া আলেকসেয়েভ্‌না অস্পেন্‌স্কায়া (রুশ: Мария Алeкceeвнa Успенская; ২৯ জুলাই ১৮৭৬ – ৩ ডিসেম্বর ১৯৪৯) ছিলেন একজন রুশ অভিনেত্রী ও অভিনয়ের শিক্ষক। তিনি তরুণী হিসেবে রাশিয়া মঞ্চ অভিনেত্রী হিসেবে এবং বয়োজ্যেষ্ঠ নারী হিসেবে হলিউডের চলচ্চিত্রে সফলতা অর্জন করেন। তিনি "ডডসওয়ার্থ" (১৯৩৬) ও "লাভ অ্যাফেয়ার" (১৯৩৯) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং "কনকোয়েস্ট" (১৯৩৭) চলচ্চিত্রে অভিনয় করে ন্যাশনাল বোর্ড অব রিভিউ পুরস্কার অর্জন করেন।
অস্পেন্‌স্কায়া ১৮৭৬ সালের ২৯শে জুলাই রুশ সাম্রাজ্যের তুলা শহরে জন্মগ্রহণ করেন। তিনি পোল্যান্ডের ওয়ারশতে গান এবং মস্কোতে অভিনয় বিষয়ে পড়াশোনা করেন। তিনি বিশ্ববিখ্যাত মস্কো শিল্পকলা থিয়েটারের ফার্স্ট স্টুডিওর প্রতিষ্ঠাতা সদস্য। সেখানে তিনি কনস্তান্তিন স্তানিস্লাভ্‌স্কি ও তার সহকারী লেওপল্ড সুলেরঝিৎস্কির অধীনে অভিনয়ের প্রশিক্ষণ লাভ করেন।
মস্কো শিল্পকলা থিয়েটার ইউরোপ জুড়ে সফর করে এবং ১৯২২ সালে নিউ ইয়র্ক সিটিতে পৌঁছালে অস্পেন্‌স্কায়া সেখানে থাকার সিদ্ধান্ত নেন। তিনি পরবর্তী দশকে নিয়মিত ব্রডওয়ে মঞ্চে অভিনয় করেন। তিনি আমেরিকান ল্যাবরটরি থিয়েটারে অভিনয়ের শিক্ষাদান করতেন। ১৯২৯ সালে তার মস্কো শিল্পকলা থিয়েটারের সহকর্মী রিচার্ড বলেস্লাভ্‌স্কিকে নিয়ে তিনি নিউ ইয়র্ক সিটিতে স্কুল অব ড্রামাটিক আর্ট প্রতিষ্ঠা করেন। এই সময়ে এই স্কুলে তার একজন শিক্ষার্থী ছিলেন সেসময়ে অপরিচিত কিশোরী ও পরবর্তী কালে অস্কার বিজয়ী অভিনেত্রী অ্যান ব্যাক্সটার।
অস্পেন্‌স্কায়া কয়েকটি রুশ নির্বাক চলচ্চিত্রে অভিনয় করলেও তার স্কুলের আর্থিক সমস্যা না আসা পর্যন্ত হলিউড থেকে দূরে ছিলেন। ১৯৩০-এর দশকের পপুলার সং ম্যাগাজিনের বিজ্ঞাপন অনুসারে এই সময়ে তিনি লস অ্যাঞ্জেলেসের ভাইন স্ট্রিটে মারিয়া অস্পেন্‌স্কায়া স্কুল অব ড্যান্স চালু করেন। তার শিক্ষার্থীদের মধ্যে উল্লেখযোগ্য ছিলেন ডিজনির স্নো হোয়াইটের মডেল মার্জ চ্যাম্পিয়ন।
তার রুশ বাচনভঙ্গি সত্ত্বেও তিনি হলিউডের চলচ্চিত্রে কাজের সুযোগ পান এবং বিভিন্ন ইউরোপীয় চরিত্রে অভিনয় করেন। তার অভিনীত প্রথম হলিউডের চলচ্চিত্র হল "ডডসওয়ার্থ" (১৯৩৬), এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এটি ছিল সবচেয়ে কম সময় পর্দায় উপস্থিত থেকেও অস্কারের মনোনয়ন অর্জন। পরের বছর তিনি "কনকোয়েস্ট" (১৯৩৭) চলচ্চিত্রে অভিনয় করে শ্রেষ্ঠ অভিনয়ের জন্য ন্যাশনাল বোর্ড অব রিভিউ পুরস্কার অর্জন করেন। "লাভ অ্যাফেয়ার" (১৯৩৯) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন।
তিনি ভীতিপ্রদ চলচ্চিত্র "দ্য উল্‌ফ ম্যান" (১৯৪১) ও "ফ্রাঙ্কেস্টাইন মিটস দ্য উল্‌ফ ম্যান" (১৯৪৩)-এ বৃদ্ধ যাযাবর ভবিষ্যদ্বক্তা মালেভা চরিত্রে অভিনয় করেন। তার অন্যান্য চলচ্চিত্রগুলো হল "দ্য রেইন্স কেম" (১৯৩৯), "ওয়াটারলু ব্রিজ" (১৯৪০), "বিয়ন্ড টুমরো" (১৯৪০), "ড্যান্স, গার্ল, ড্যান্স" (১৯৪০), "দ্য মর্টাল স্টর্ম" (১৯৪০), "ডক্টর এরলিখ্‌স ম্যাজিক বুলেট" (১৯৪০), এবং "কিংস রো" (১৯৪২)। তার অভিনীত সর্বশেষ চলচ্চিত্র হল "আ কিস ইন দ্য ডার্ক" (১৯৪৯)
অস্পেন্‌স্কায়া স্ট্রোকে আক্রান্ত হয়ে এবং বাড়িতে আগুন লাগার পর গায়ে আগুন লেগে মারাত্মকভাবে আহত হয়ে ১৯৪৯ সালের ৩রা ডিসেম্বর ৭৩ বছর বয়সে মৃত্যুবরণ করেন। তাকে গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়।
পরমা বন্দ্যোপাধ্যায়

পরমা বন্দ্যোপাধ্যায় একজন বাঙালি গায়িকা এবং টেলিভিশন উপস্থাপিকা। তিনি বাংলা গেম শো "রোজগেরে গিন্নি"র উপস্থাপিকা ছিলেন। পরমা বিখ্যাত সিরিয়াল "সুপার বউদি"তে অংগুরি বৌদির ভূমিকায় অভিনয় করেন। নির্মাতাদের সঙ্গে বিভিন্ন সমস্যা থাকার পর তাকে সিরিয়াল থেকে বহিষ্কার করা হয়।
প্রতিস্থাস্থলী

প্রতিস্থাস্থলী আচার্য বিদ্যাসাগর দ্বারা শুরু একটি মেয়েশিশু স্কুল। স্কুলের মধ্যে কর্মক্ষম হয় জব্বলপুর, ডোঙ্গরগড়, রামটেক, Paporaji এবং ইন্দোর মধ্যে ভারত।
সুরায়া দালিল

সুরায়া দালিল (), (জন্ম ১৯৭০) হচ্ছেন একজন আফগান চিকিৎসক এবং রাজনীতিবিদ যিনি ২০১০-২০১৪ সাল পর্যন্ত থেকে আফগানিস্তানের জনস্বাস্থ্য বিষয়ক মন্ত্রী হিসেবে কাজ করেছেন এবং নভেম্বর ২০১৫ থেকে জাতিসংঘে আফগানিস্তানের স্থায়ী প্রতিনিধি হিসেবে নিযুক্ত রয়েছেন।
দালিলের জন্ম কাবুলে ফেব্রুয়ারি ১৯৭০ সালে। তার বাবা একজন শিক্ষক ছিলেন এবং আফগানিস্তানে নারী শিক্ষা প্রচুর অপ্রতুল হওয়া সত্ত্বেও তিনি তাকে শিক্ষার জন্য উৎসাহিত করেন। তিনি জারঘোনা উচ্চ বিদ্যালয়ে যোগ দেন এবং ১৯৯১ সালে কাবুল মেডিকেল ইউনিভার্সিটি থেকে স্নাতক হন। গৃহযুদ্ধের সময় তার বাবার আহত হওয়ার পর তার পরিবার মাজার-ই-শরীফ চলে যায়।
২০০৪-এ, হার্ভার্ড স্কুল অফ পাবলিক হেলথে ভর্তি হওয়ার জন্য দালিল রাষ্ট্রপতির বৃত্তি লাভ করেন এবং সেখান থেকে জনস্বাস্থ্যের উপর ২০০৫-এ মাস্টার্স ডিগ্রী লাভ করেন।
দালিল ১৯৯২ এবং ১৯৯৩ সালে উত্তর আফগানিস্তানে তাজিক উদ্বাস্তুদের স্বাস্থ্যসেবা প্রদানের ক্ষেত্রে মেদসাঁ সঁ ফ্রোঁতিয়েরর সাথে কাজ করেন। এরপর তিনি ইন্টারন্যাশনাল অর্গানাইজেশন ফর মাইগ্রেশনের সাথে কাজ করেন আফগান শরণার্থীদেরকে পাকিস্তান ও ইরান থেকে ফিরে আসার পর চিকিৎসা সহায়তা প্রদান করতে।
দালিল ১৯৯৪ সালে আফগানিস্তানে ইউনিসেফের সাথে কাজ শুরু করেন, এটি একটি বড় আকারের হাম এবং পোলিও টিকাদান কর্মসূচি প্রকল্প তত্ত্বাবধান করেন, ১৯৯৮ সালে যখন তালিবানরা মাজার-ই-শরীফ পৌছে যায়, তিনি এবং তার পরিবার পায়ে হেঁটে পাকিস্তানে পৌছে আশ্রয় নেয়, যেখানে তিনি ইউনিসেফ আফগানিস্তানের অফিসে কাজ করেছেন যা সেখানে স্থানান্তরিত হয়েছিল। আফগানিস্তানে তালিবানের পতনের পর ২০০২ সালে তিনি তার পরিবার সহ কাবুল ফিরে আসেন। তিনি সেখানে ২০০৭ পর্যন্ত কাজ করেন, যখন ইউনিসেফ তাকে সোমালিয়ায় স্বাস্থ্য এবং পুষ্টি প্রোগ্রামের প্রধান হিসেবে নিযুক্ত করে, সেখানে তিনি ডিসেম্বর, ২০০৯ পর্যন্ত কাজ করেছেন
জানুয়ারি ২০১০-এ, দালিল রাষ্ট্রপতি হামিদ কারজাই কর্তৃক ভারপ্রাপ্ত জনস্বাস্থ্য মন্ত্রী হিসেবে নিযুক্ত হন, এবং মার্চ ২০১২-এ মন্ত্রী হিসেবে নিযুক্ত হন। শিশু ও মাতৃমৃত্যুর হার হ্রাস করার জন্য তিনি বিভিন্ন কৌশল গ্রহণ করেন।
নভেম্বর ২০১৫-এ, জেনেভায় জাতিসংঘে আফগানিস্তান ইসলামী প্রজাতন্ত্রের সরকারের স্থায়ী প্রতিনিধি হিসাবে রাষ্ট্রপতি আশরাফ গনি দালিলকে নিযুক্ত করেন, তিনি ছিলেন এই পদে প্রথম কোন নারী।
২০১৭-এর শেষে, দালিলকে "এন্টি-পার্সোনাল মাইন ব্যান কনভেনশনের" (অটোয়া চুক্তি) সভাপতি করা হয়, যেটি "আত্মঘাতী-বোমা" এর ব্যবহার, উৎপাদন, স্থানান্তর এবং জমানো নিষিদ্ধ করে। আফগানিস্তান হচ্ছে এই অস্ত্রগুলির দ্বারা ক্ষতির স্বীকার দেশগুলির মধ্যে অন্যতম। কনভেনশনটিতে তার সভাপতি পদ ২০১৮ সালের শেষের দিকে শেষ হয়।
২০১২-এ, দেশব্যাপী টিকা প্রয়োগে তার কৃতিত্বের জন্য দালিলকে টিকাদান বিশ্ব ইউনিয়ন কর্তৃক পুরস্কার প্রদান করা হয়েছিল। ২০১৪-এ, তিনি আফগানিস্তানে প্রজনন অগ্রাধিকার, মাতৃ ও শিশু স্বাস্থ্য অবদানের জন্য গ্লোবাল লিডার কাউন্সিলের থেকে বিশেষ উল্লেখযোগ্য সম্মানী পুরস্কার।
দালিলের স্থানীয় ভাষা হচ্ছে উজবেকী, তিনি আরো দারি, পশতু ও ইংরেজি ভাষায় কথা বলেন। তার স্বামীও একজন মেডিক্যাল ডাক্তার, এবং তাদের তিন সন্তান রয়েছে।
বিবি মুবারিকা ইউসুফজাই

বিবি মুবারিকা ইউসুফজাই () হলেন একজন মুঘল সম্রাজ্ঞী, যিনি ভারতবর্ষে মুঘল সাম্রাজ্যের প্রতিষ্ঠাতা বাবরের স্ত্রী ছিলেন। তাঁর নাম তাঁর সৎমেয়ে গুলবদন বেগম কর্তৃক রচিত "হুমায়ুন নামা" য় বারংবার বর্ণিত হয়েছে। গুলবদন বেগম তাঁকে 'আফগানি আগাচা' (বাংলা: আফগান নারী) বলে বইটিতে অভিহিত করেছেন।
বিবি মুবারিকা ইউসুফজাই ছিল ইউসুফজাই উপজাতির গোত্রপ্রধান মালিক শাহ মনসুরের মেয়ে। বিবি মুবারিকা ইউসুফজাই মালিক সুলাইমান শাহের নাতনি এবং তাউস খানের ভাইঝি ছিলেন। বিবি মুবারিকা ইউসুফজাইয়ের মির জামাল নামের এক ভাই বাবরকে ১৫২৫ সালে দিল্লিতে মুঘল সাম্রাজ্য প্রতিষ্ঠায় সহায়তা করেছিলেন। মির জামাল হুমায়ুন এবং আকবরের শাসনামলে দিল্লির রাজদরবারে বড় পদে অধিষ্ঠিত ছিলেন।
তিনি ১৫১৯ সালের ৩০ জানুয়ারি বাবরের সাথে বিবাহবন্ধনে আবদ্ধ হন। তাঁদের বিয়েটা ছিল তিমুরিদ ও ইউসুফজাই উপজাতির মাঝে সৌহার্দ্যের নিদর্শন।মুবারিকা ইউসুফজাই তিমুরিদ ও ইউসুফজাই উপজাতির মাঝে বন্ধুত্বপূর্ণ সম্পর্ক তৈরিতে অবদান রেখেছিলেন।
বিবি মুবারিকা ইউসুফজাই হুমায়ুনের রাজত্বকালীন সময়ে জীবিত ছিলেন। আকবরের রাজত্বকালের শুরুর দিকে তিনি মৃত্যুবরণ করেন।
১৯৭৭ সালে প্রকাশিত ফারজানা মুনের ঐতিহাসিক উপন্যাস "বাবুর: দ্য ফার্স্ট মঘুল ইন ইন্ডিয়া" র একটি চরিত্র হল বিবি মুবারিকা।